CELEX: 32006D0801
Language: lv
Date: 2006-11-17 00:00:00
Title: 2006/801/EK: Komisijas Lēmums ( 2006. gada 17. novembris ), ar kuru groza Lēmumu 2005/432/EK, ar ko paredz veterināros noteikumus un veterināro sertifikātu paraugus to gaļas produktu ievešanai no trešām valstīm, kas paredzēti lietošanai pārtikā, un atceļ Lēmumus 97/41/EK, 97/221/EK un 97/222/EK (izziņots ar dokumenta numuru K(2006) 5444)   (Dokuments attiecas uz EEZ)

25.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 329/26
            
         
      KOMISIJAS LĒMUMS
   
   (2006. gada 17. novembris),
   ar kuru groza Lēmumu 2005/432/EK, ar ko paredz veterināros noteikumus un veterināro sertifikātu paraugus to gaļas produktu ievešanai no trešām valstīm, kas paredzēti lietošanai pārtikā, un atceļ Lēmumus 97/41/EK, 97/221/EK un 97/222/EK
   (izziņots ar dokumenta numuru K(2006) 5444)
   (Dokuments attiecas uz EEZ)
   (2006/801/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un ievešanu Kopienā, uz kuriem neattiecas šādas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un – attiecībā uz slimību izraisītājiem – īpašos Kopienas noteikumos, kuri minēti Direktīvā 90/425/EEK (1), un jo īpaši tās 10. panta 2. punkta c) apakšpunktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (2), un jo īpaši tās 8. panta 4. punktu, 9. panta 2. punkta b) apakšpunktu un 9. panta 4. punkta b) un c) apakšpunktu,
   tā kā:
   
               (1)
            
            
               Ir jāatjaunina dažas atsauces uz definīcijām Komisijas Lēmumā 2005/432/EK (3).
            
         
               (2)
            
            
               Ņemot vērā to, ka ir spēkā Eiropas Parlamenta un Padomes 2004. gada 29. aprīļa Regula (EK) Nr. 852/2004 par pārtikas produktu higiēnu, Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, un Eiropas Parlamenta un Padomes 2004. gada 29. aprīļa Regula (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu, ir jāgroza un jāatjaunina Kopienas veselības nosacījumi un sertifikācijas prasības to gaļas produktu ievešanai Kopienā, kas iegūti no mājdzīvnieku – liellopa, cūkas, aitas, kazas – gaļas, mājas nepārnadžu gaļas, mājputnu gaļas, saimniecībā audzētu medījumdzīvnieku gaļas, mājas truša gaļas un savvaļas medījumdzīvnieku gaļas.
            
         
               (3)
            
            
               Lai sekmētu Traces darbību, kas izveidota saskaņā ar Komisijas 2003. gada 19. augusta Lēmumu 2003/623/EK par integrētas datorizētas veterinārās sistēmas Traces attīstību (4) ir jāgroza veterinārā sertifikāta paraugs.
            
         
               (4)
            
            
               Ir lietderīgi paredzēt pārejas periodu, kura laikā var turpināt izmantot saskaņā ar iepriekšējiem noteikumiem izsniegtos veterināros sertifikātus.
            
         
               (5)
            
            
               Tādēļ attiecīgi jāgroza Lēmums 2005/432/EK.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/432/EK groza šādi.
   
               1)
            
            
               Lēmuma 2. un 3. pantu aizstāj ar šādiem pantiem:
               “2. pants
               Gaļas produktu definīcija
               Šajā lēmumā piemēro gaļas produktu definīciju, kas noteikta Regulas (EK) Nr. 853/2004 I pielikuma 7.1. punktā.
               3. pants
               Ar sugām un dzīvniekiem saistītie nosacījumi
               Dalībvalstis nodrošina, lai gaļas produktu sūtījumi, kas tiek ievesti Kopienā, ir iegūti no šādu sugu vai dzīvnieku gaļas vai gaļas produktiem:
               
                           a)
                        
                        
                           šādu sugu mājputniem: mājas vistām, tītariem, pērļu vistiņām, zosīm un pīlēm;
                        
                     
                           b)
                        
                        
                           šādu sugu mājdzīvniekiem: liellopiem (tostarp Bubalus bubalis un Bison bison), cūkām, aitām, kazām un nepārnadžiem;
                        
                     
                           c)
                        
                        
                           saimniecībā audzētiem medījumdzīvniekiem un mājas trušiem saskaņā ar Regulas (EK) Nr. 853/2004 I pielikuma 1.6. punkta definīciju;
                        
                     
                           d)
                        
                        
                           savvaļas medījumdzīvniekiem saskaņā ar Regulas (EK) Nr. 853/2004 I pielikuma 1.5. punkta definīciju.”
                        
                     
         
               2)
            
            
               Lēmuma III pielikumu aizstāj ar šā lēmuma I pielikumu.
            
         
               3)
            
            
               Lēmuma IV pielikumu aizstāj ar šā lēmuma II pielikumu.
            
         2. pants
   Šo lēmumu piemēro no 2007. gada 1. marta.
   Tomēr veterināros sertifikātus, kas izsniegti pirms šā lēmuma piemērošanas uzsākšanas, var izmantot līdz 2007. gada 1. jūnijam.
   3. pants
   Šis lēmums ir adresēts dalībvalstīm.
   
      Briselē, 2006. gada 17. novembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 62, 15.3.1993., 49. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2004/41/EK (OV L 157, 30.4.2004., 33. lpp.; labotā redakcija OV L 195, 2.6.2004., 12. lpp.).
   
      (2)  OV L 18, 23.1.2003., 11. lpp.
   
      (3)  OV L 151, 14.6.2005., 3. lpp. Lēmumā grozījumi izdarīti ar Lēmumu 2006/330/EK (OV L 121, 6.5.2006., 43. lpp.).
   
      (4)  OV L 216, 28.8.2003., 58. lpp.
   
      I PIELIKUMS
      
         
            “III PIELIKUMS
            (Veterinārā sertifikāta paraugs gaļas produktiem, ko no trešām valstīm paredzēts nosūtīt uz Eiropas Kopienu)
            
               
            
               
            
               
            
               
         
      
   
   
      II PIELIKUMS
      
         
            “IV PIELIKUMS
            (Tranzīts un/vai glabāšana)